T̃e'ña sapa' ñato' c̈hat̃e' sotenapañ judionesha' ñeñt̃ara israelena'tarpa' ñato' amat̃e' c̈henaneto pueyoc̈hreto ñeñt̃ atet̃ cot̃ape'chen Yompor . T̃arraña napa' o'ch notas , po'ñoc̈hca'ye eñoteñetañ Yomporñapa' o'ch ame'ñaterrana ñam̃a po'poñ acheñ ñeñt̃ ama judioneshayaye . Ñehua , ñanompa' o'ch neyerpaterrsa ñeñt̃ atet̃ ote't̃ Moisés . Moisés ahuat̃pa' ahuo't quellcanet añ ñoñets ñeñt̃ atet̃ och Yompor , ñeñt̃pa' atet̃ ot Yompor : Napa' o'ch name'ñatera po'poñ acheñenesha' ñeñt̃ sapa' att̃a senteñ atet̃ ñerra'mrrat̃e' ama nechemereye' nepenaneto ñam̃a att̃a senteñ ñerra'mrrat̃e' ama es eñoteneto . T̃arraña napa' o'ch name'ñatuerranet ñetpa' sañapa' e'ñe sempa'teñot̃enpa' o'ch se'moñe'terranet , t̃arro'mar allempo ñetpa' o'ch nechemeresha' neperranet ñamet . Arrpa' allohua ñeñt̃ Moisés po'ñoñ ñeñt̃ atet̃ och Yompor ahuat̃ .
